Jóhann Skúlason í 12. sæti í kjöri um íþróttamann ársins 2019 Jóhann R. Skúlason og Finnbogi frá Minni-Reykjum Jóhann Rúnar Skúlason , knapi ársins , varð í tólfta sæti í kjöri Samtaka íþróttafréttamanna um íþróttamann ársins 2019 . Heildarúrslit í kjörinu má sjá hér . Þá á Jóhann hæstu einkunn ársins í tölti T 1 í heiminum og hann sigraði í tölti á öllum mótum sem hann tók þátt í á árinu , í Danmörku , Svíþjóð og Þýskalandi . Jóhann hóf keppnisferil sinn í Skagafirði á unglingsaldri . Hann hefur verið meðal fremstu afreksknapa Íslands í rúm 20 ár og hefur stundað atvinnumennsku í hestaíþróttum í Danmörku síðan 1992 . Jóhann var fyrst valinn í landslið Íslands í hestaíþróttum árið 1997 og hefur keppt á öllum heimsmeistaramótum síðan þá að heimsmeistaramótinu árið 2001 undanskildu . Hann hefur riðið úrslit í tölti á öllum Heimsmeistaramótum sem hann hefur tekið þátt í síðan 1999 . Jóhann hefur alls unnið þrettán heimsmeistaratitla , sjö í tölti , fimm í samanlögðum fjórgangsgreinum og einn í fjórgangi . Enginn einn knapi hefur unnið fleiri heimsmeistaratitla í tölti og samanlögðum fjórgangsgreinum .